Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Palestiina omavalitsus ähvardas lõpetada USAga igasuguse koostöö
vastuseks Trumpi valitsuse otsusele
sulgeda Washingtonis PLO diplomaatiline esindus.
Iisraeli peaminister:
maailm on jätkuvalt vastamisi radikaalse islamiga -
ISISe juhitud radikaalsete sunniitide
ja Iraani juhitud radikaalsete šiiitidega.
Keset süvenevaid pingeid
korraldas Briti merevägi Pärsia lahes, Bahreini ranniku lähedal,
mitte kaugel Iraani Revolutsioonikaarti mereväeõppusest,
miinitõrjeõppuse.
Palestiina omavalitsus ähvardas lõpetada USAga igasuguse koostöö
vastuseks Trumpi valitsuse otsusele sulgeda Washingtonis
Palestiina Vabastusorganisatsiooni (PLO) esindus.
Kõrge PLO luureallika teatel
revideerib palestiinlaste juhtkond Läänekaldal Ramallah's
koordineerimist USA valitsusega
ja kaalub muuhulgas luurekoostöö peatamist CIAga.
Suhete lõpetamine USA luurega
tähendaks tagatoa dialoogi lõpetamist Washingtoni ja Ramallah' vahel,
kuna CIA ja PO luureteenistuse suhted
on üks väheseid toimivaid sidekanaleid
Trumpi valitsuse ja palestiinlaste juhtkonna vahel.
Anonüümseks jääda soovinud PO luureametnik avaldas,
et kuigi president Abbas
otsustas avalikult katkestada kõik sidemed Trumpi valitsusega
seoses USA otsusega tunnustada Jeruusalemma Iisraeli pealinnana
ja sellest johtuvaga, tahab Abbas säilitada julgeoleku koordineerimist
ja luureinfo jagamist CIAga.
Koordinatsioonimehhanismi kindlustamiseks
saatis Abbas 2.09 Washingtoni PO luureteenistuse esinduse,
vaatamata USA poolt kaks päeva varem tehtud otsusele
peatada rahaline toetus ÜRO allorganile UNRWA-le.
Delegatsiooni juhtinud PO luureteenistuse ülemal M. Farajil
on sõbralikud suhted USA luureamentikega,
sh endise CIA direktori Pompeoga.
Kuigi TV7-l ei õnnestunud saada infot Washingtoni kohtumistelt,
märkis PO luurejuht USAst naastes,
et palestiinlased jätkavad president Abbasi juhtimisel
vastuseisu USA ja Iisraeli poliitikale.
Ükskõik, mida ameeriklased või Iisraeli okupatsioon teha püüavad,
ei peata need otsused ja poliitika Jumala abi ja selle rahva visadusega
president Abbasi juhtimise all kunagi meie õigusi ja tahet.
On oluline märkida, et Trumpi valitsus
otsustas augustis jätkata rahalist abi PO julgeolekuteenistusele
ja on edastanud Ramallah' ennetavatele julgeolekujõududele
kümneid miljoneid dollareid.
Ühe Iisraeli luureametniku selgitusel õhutab Jeruusalemm Washingtoni
jätkama toetust PO julgeolekuteenistusele,
kes on säilitanud koordineerimise Iisraeli julgeolekuaparaadiga.
Koostöö ennetab tõhusalt terroritegevust Läänekaldal.
Iisraeli peaminister B. Netanyahu kiitis Trumpi valitsuse otsust
sulgeda Washingtonis PLO esindus.
Iganädalasel kabinetiistungil Jeruusalemmas rõhutas Netanyahu,
et palestiinlaste juhtkonna vastu algatatud meetmetega
püütakse neile selgitada,
et keeldumine kõnelustest Iisraeliga ja ohjeldamatud rünnakud
ei edenda rahu ega aita ka palestiinlasi.
USA tegi õigesti, kui otsustas sulgeda PLO esinduse Washingtonis.
Palestiinlased keelduvad kõnelustest Iisraeliga
ja ründavad Iisraeli valesüüdistustega rahvusvahelistel foorumitel.
Iisrael hindab kõrgelt Trumpi valitsuse otsust
ja toetab USA tegevust, millega tahetakse selgitada palestiinlastele,
et kõnelustest keeldumine Iisraeliga
ja ohjeldamatud rünnakud Iisraeli vastu
mitte ainult ei takista rahu, vaid ei aita ka palestiinlasi.
Netanyahu viitas ka 17 aasta möödumisele
USAs toimunud terrorirünnakuist
New Yorgi kaksiktornile ja Pentagonile.
Netanyahu rõhutas, et nagu 17 aasta eest,
on maailm tänagi vastamisi radikaalse islamiga -
ISISe juhitud radikaalsete sunniitidega
ja Iraani juhitud radikaalsete šiiitidega.
Maailm on jätkuvalt vastamisi radikaalse islamiga -
Iraani juhitud šiiidi äärmuslaste ja ISISe juhitud sunni äärmuslastega.
Mõlemil on aga üks eesmärk -
hävitada vabad ühiskonnad nii nagu meie neid tunneme,
hävitada Iisrael ning lõpuks hävitada Lääs ja teised.
Maailmal on aeg ühineda võitluses terrorirühmituste vastu.
See on teatud määral olemas ISISe puhul, kuid mitte Iraani puhul.
Vastupidi - näeme, et samal ajal,
kui Iraan saadab Euroopasse terrorirakke,
püüavad Euroopa juhid Iraani rahustada ja lepitada.
Seda samal nädalal,
kui terrorirakud püüdsid teostada rünnakut, mida aitasime ära hoida.
See on vastuvõetamatu.
Iraani rahustamine õhutab järelejätmatuid rünnakuid
vabade ühiskondade väärtuste ja julgeoleku vastu
ning Lääne valitsustel on aeg ühineda
Trumpi valitsuse jõuliste ja selgete jõupingutustega
Teherani terrorirežiimi vastu.
USA ja Briti merevägede laevad korraldasid Pärsia lahes,
Bahreini ranniku lähedal, miinitõrjeõppuse.
Õppus toimub keset süvenevaid pingeid Iraaniga,
kes on korduvalt ähvardanud sulgeda strateegiline Hormuzi väin,
kui USA Teherani naftatööstusele sanktsioonid kehtestab.
USA Operatiivgrupi 52 ülema kapten Michael Eageni sõnul
annab ühisõppus mõlemale mereväele
vajalikud tööriistad mis tahes ohtudega tegelemiseks.
Arvan, et meie ja brittide õppus ehitab ühist operatiivvõimet
ja aitab meil tundma õppida kõiki oma erioskusi ja piiranguid.
Oleme siin Pärsia lahel kohal
ja treenime nende õppustega regulaarselt iga kvartal
ning oleme valmis tegelema mis tahes ohuga.
Brittide operatiivgrupi asejuht Andy Lam rõhutas jätkuvat tööd
vaba mereliikluse kindlustamiseks
ja operatiivgrupi otsest panust globaalse heaolu säilitamises.
Arvan, et julgeolek ja heaolu on seotud.
Kaubandus on globaalmajanduse tuksuv süda, nii et meie töö siin
aitab tagada seda liiklemis- ja liikumisvabadust kaubavahetusele,
mis toob meieni igapäevase tarbekauba.
Kuigi veidi eemal toimub
Iraani Revolutsioonikaarti mereväeõppus,
toonitas kaptenmajor Andrew Contis,
et ühisõppus oli etteplaneeritud perioodiline drill.
See on planeeritud õppus. Teeme seda perioodiliselt.
Mis tahes riigist lähtuv oht on alati reaalne
ja seepärast korraldame perioodiliselt neid õppusi,
tagamaks, et oleme valmis pakkuma kompetentseid võimeid.
Aitäh vaatamast!
Teisi uudiseid leiab meie veebilehelt www.tv7israelnews.com.
Olen Jonathan Hessen.
Paluge rahu Iisraelile ja Jeruusalemmale!
Kohtumiseni homme!
Tõlge: Monika Jaaguri